open-index/open-wikipedia-markdown huggingface dataset:
Landetako poni

**Landetako ponia**, (, ), edo "Barthes ponia" deitua ere, Landetako bertako zaldi arraza bat da, bere tamaina txikia zein beste hainbat ezaugarriengatik ponien sailkapenean sartzen dena.

Egun bereziki Pabe inguruan hedatutako arraza da, baina zabalduagoa egon da Landetan zehar. Itxuragatik adituek esaten dute Landetako ponia arabiar zaldi txiki bat bezalakoa dela.

## Jatorria eta historia 
[thumb|px 450|Landetako poniak [1850en urteko marrazki batean]]
Landetako ponia oso arraza zaharra da, eta bere arbasoa estepako tarpana da. Poni hauen presentzia Akitanian aurrehistoriatik dator.

Zaldiei buruzko aurreneko aipamen literarioak Akitanian Kristoaren aurreko mendekoak dira. Haitean zaldi txikien gainean zaldun zebiltzan gerlari akitaniarrez mintzo da, antziretan barrena ihes egiten zutena.

Landetako ponia pottokaren gertuko zaldi arraza da.

## Ezaugarriak 
## Erreferentziak 
## Kanpo estekak 
## Argazki galeria 

Poney landais SDA2011.JPG
Attelage poneys landais SDA2010.JPG
Landa-lan

[thumb|300px|**Landa-lana**: ikertzaile bi lurretik [laginak jasotzen.]]

**Landa-lana** edo **eremu-lana** *in situ* edo ikertzen diren elementuak (animaliak, gizakiak) jarduten duten lekuan bertan egiten den datu eta informazio bilketa eta horretarako prestakuntza barnehartzen dituen ikerketa bateko fasea da, datuak eta informazioa laborategietan modu esperimentalean edo bestelako informazio iturrietatik (idatzizkoak, esaterako) jasotzen diren ikerketetan ez bezala. Landa-lanak biologian du jatorria, ikertzaileak animalia eta landareak euren ingurunean bertan behatu eta aztertzean. Hortik, beste jakintza-arlo batzuetara zabaldu da, hala nola antropologia, etnologia, soziologia eta marketinera, datuak gizakiak zuzenean behatuz edo beraiei inkesta edo elkarrizketa eginez jasotzen direneko ikerketa-fasea izendatzeko.

## Landa-lanaren faseak 
Landa-lana laginaren definizio eta osaketa teorikoa eta datuak jasotzeko euskarriaren prestakuntzatik abiatzen da. Lagina behar bezala osatzeko zeregin hauek bete behar dira:

* behatzaile edo elkarrizketatzaileen aukeraketa,
* horien prestakuntza datuak behar bezala jasotzeko,
* datuen bilketarako koordinazioa egitea, horretarako behatzaile eta elkarrizketatzaileen taldeburuak izendatuz,
* datu bilketa egitea,
* datuen bilketa, kontrola eta ikuskapena egitea.

## Kanpo estekak
Mill Ends Park

**Mill Ends Park** (sarritan modu okerrean ''Mill's End Park* deitua) Estatu Batuetako Oregon estatuko Portland hirian dagoen parke txiki bat da. 1948ko San Patrizio Egun batez eraikia izan zen, irlandar mitologiako usadiozko "Leprechauns" iratxoen bizileku izateko eraikia izan zen, bestalde, leku honetan barraskilo lasterketa lehiaketak ere antolatu ohi dira. *Errekorren Guinness Liburua*ren arabera, mundu osoko hiri parke nimiñoena da.

Berez, parkeak 61 zentimetroko diametroa eta 0,292m²-ko azalera du. Parkea baldin bada, hiriko udalak hala esaten duelako da, nahiz eta benetan loraleku bat besterik ez izan.

## Historia 
1948. urtean Mill Ends Park izango zen lekua argi poste bat ezartzeko aurreikusita zegoen toki bat zen. Argi poste hau aurkeztu ez eta txoko hartan belar txarrak hazten hasi ziren, hortaz, *Oregon Journal* egunkariko Fagan artikulugileak zulo hartan loreak erein zituen. Fagan irlandar jatorriko zen eta *Mills Ends'' izeneko zutabea idazten zuen aipatutako egunkarian (egur lantegietan gelditu ohi diren pieza erregularren hondakinei aipamen bat zena). Horietako zutabe batean, hain zuzen, loreak ezarri zituen zuloari "Mills Ends Parkea" izena ezarri zion, eta "munduko parkerik txikiena" deitzen hasi zitzaion. Zutabeetan zehar parkearen fikziozko historia aletu zuen, batean kontatuz Leprechaun bat harrapatu zuela behin bertan, beste batean erranez Leprechaun horrek herriko alkatea mehatxatu zuela, eta abar.

Fagan 1969an hil zen, eta orduan bukatu ziren egunkariko zutabeetan agertzen ziren parkeari buruzko istoriak. Hala ere, jendeak tokia zaintzen eta zuloan loreak ezartzen jarraitu zuen. 1976an jaso zuen ofizialki parke izaera udaletxearen eskutik.

1971n Errekorren Guinnes Liburuak hiriko parke txikienaren titulua eman zion. 

## Erreferentziak 
## Kanpo estekak 
* Mill Ends Park parkeari buruzko argibidea
Britainiar Raj

**Britainiar Raj** (hindustaneraz: *rāj* राज, , ; ) 1858 eta 1947 artean Britainiar Inperioak hegoaldeko Asian zuen kolonia eta agintepeko lurra izan zen. Garai haietan, eskualdeak India izena zuen eta barnean Erresuma Batuak zuzenean gobernaturiko probintziak eta menpeko printzerriak zeuzkan eta 1876tik aurrera, Indiar Inperioa hartu esan zitzaion, Nazioen Liga eta Nazio Batuen Erakundean parte hartu zuena.

1858an, Ekialdeko Indietako Britainiar Konpainiak eskualdean zuen agintea Viktoria erreginari besterendu zion (1877an Indiako enperatriz aldarrikatu zuten). 1947ra arte iraun zuen, bitan zatitu zen arte, alegia: alde batetik, *Indiako Batasuna* (gero Indiako Errepublika dena) eta bestetik *Pakistango Agindupeko lurra* (gero Pakistango Islamiar Errepublika eta Bangladeshko Errepublika direnak). Ekialdeko Birmaniako probintzia 1937an kolonia independente eta 1948an estatu burujabe bilakatu zen.

## Probintziak 
## Gobernadore nagusia eta erregeordeen zerrenda 
## Kanpo estekak
Obradoiro enparantza

**Obradoiro enparantza** edota **Obradoiro plaza** (; ) Espainiako Galizia autonomia erkidegoko Santiago Compostelakoa hiriburuan dagoen enparantza bat da, hain zuzen ere, Santiago de Compostelako katedralaren aurrealdean kokatzen den enparantza da. Bertan, katedralaz gain, beste hainbat eraikin nabarmen ere topa daitezke: Raxoi jauregia, San Xerome ikastetxea edota Errege Katolikoen ostatua esate baterako.

Done Jakue Bidea burutzen duten erromesen topagune nagusia da, batzuk euren erromesaldia hemen amaitzen dute, beste batzuk aldiz, Fisterrako lurmuturreraino ere joan ohi dira. Era berean, hiri honetako eta Galiziako hainbat mota ezberdinetako manifestaldi eta ekitaldien ohiko kokalekua ere izan ohi da.

## Iruditegia 

Irudi:Santiago Hostal Obradoiro.jpg|Errege Katolikoen ostatua
Irudi:Fachada del Obradoiro en día lluvioso--11.JPG|Santiago de Compostelako katedrala eta Obradoiro enparantza
Irudi:Night movement Praza do Obradoiro.jpg|Gauez
Irudi:Salesmen Vendedores Santiago Obradoiro.jpg|Kale saltzailea

## Kanpo estekak
Florinda Chico

**Florinda Chico**, jaiotze izenez **Florinda Chico Martín-Mora** (1926ko apirilaren 24a, Don Benito, Extremadura &ndash; 2011ko otsailaren 19a, Madril), espainiar antzerki eta zinemako aktore bat izan zen. Bere ibilbide luzean zehar hainbat sari eskuratu zituen, 1940ko hamarkadatik aurrera espainiar zinemako emakumezko bigarren mailako aktore garrantzitsuenen artean zegoen, ehun filma baino gehiagotzan antzeztu zuelarik.

Bere filmografia arakatu ezkero, honako filma hauek azpimarra daitezke: *Las que tienen que servir* (1967, José María Forqué), *Abuelo Made in Spain* (1969, Pedro Lazaga), *La graduada* (1971, Mariano Ozores), *El calzonazos* (1974, Mariano Ozores), *Cría cuervos* (1975, Carlos Saura), *El alegre divorciado* (1976, Pedro Lazaga), *Los bingueros* (1979, Mariano Ozores), *El currante* (1983, Mariano Ozores), edota *La casa de Bernarda Alba* (1987, Mario Camus).

## Erreferentziak 
## Kanpo estekak 
* Florinda Chicoren IMDBko fitxa ikusgai
Gordailu (argipena)

**Gordailu** hitzak, gordetako gauzen multzoa edo horiek gordetzen diren lekua alegia, adiera zenbait ditu:

* banku-gordailua, pertsona batek banku batean sartzen duen diru-kopurua; zehatzago:
** ageriko kontua,
** eperako kontua;
* gordailu-kontratua, pertsona batek ondasun bat beste baten esku eta zaintzapean uzten dueneko kontratua;
* lege-gordailua, herrialde zenbaitetean liburu eta seriean ekoizten diren beste kultura-lanen ale bana administrazio publikoak gorde dezan;
* Gordailua, Gipuzkoako Foru Aldundiaren Ondare Bildumen Zentroa.
* Gordailu, 1968tik 1986ra jardun zuen euskal argitaletxe bat, hezkuntzan berezitua.
* Gordailu digitala, dokumentu digitalen biltegia, dokumentua eskuratzeko bialketa modu bat duena.
* Gordailu naturala, Biologian eta Epidemiologian erabiltzen den kontzeptua mikrobio patogeno baten eramailea izendatzeko

## Ikus, gainera 
* Biltegi
The Proclaimers

**The Proclaimers** 1983an Eskoziako Edinburgh hiriko Leith udalerri-barrutian sortutako musika talde bat da. Taldea Charlie Reid eta Craig Reid anai bikiek osatzen dute. Bere abestirik ezagunenak honako hauek dira: *Letter from America*, ''I'm on My Way* eta ziurrenik hiruetan ospetsuena den *I'm Gonna Be (500 Miles)*.

Politikoki euren Eskoziar nazionalismoa eta Eskoziaren independentziaren aldeko jarrera aski ezaguna da, Eskoziako Alderdi Nazionalaren aldeko zenbait ekitaldi ere burutu izan dituztelarik.

## Diskografia 
* 1987 - This Is the Story
* 1988 - Sunshine on Leith
* 1994 - Hit the Highway
* 2001 - Persevere
* 2003 - Born Innocent
* 2005 - Restless Soul
* 2007 - Life With You
* 2009 - Notes & Rhymes

## Abestiak entzungai 
* The Proclaimers taldearen *I'm Gonna Be (500 Miles)* abestia entzungai 
* The Proclaimers taldearen *I'm on My Way* abestia entzungai 
* The Proclaimers taldearen *Letter from America'' abestia entzungai 

## Kanpo estekak 
* The Proclaimers taldearen webgunea (Erresuma Batua) 
* The Proclaimers taldearen webgunea (Ameriketako Estatu Batuak) 
:
Akazia

**Akazia** Fabaceae familiako, Mimosoideae subfamiliako eta *Acacia* generoko zuhaixka eta zuhaitzen izen arrunta da. Hasiera batean, Afrika eta Australiako landare espezie multzo handi bat sailkatzen zen genero honen barruan.

Eztabaida 2000ko hamarkadaren hasieran piztu zen, generoa, aurkezten zen bezala, monofiletikoa ez zela eta genero bereizietan hainbat leinu dibergente jarri behar zirela argi geratu zenean. Ondorioz, Australiako 900 espezie baino gehiago hartzen zituen leinu batek ez zuen lotura esturik *Acacia nilotica* espezie-tipoa zuen Afrikako leinuarekin. Honek, australiar leinuaren izena aldatu behar zela esan nahi zuen (espezie kopururik ugarienarekin). Les Pedley botanikariak ***Racosperma*** taldea izendatu zuen, funtsik gabe onartua izan zena. Australiako botanikariek proposatu zuten hau aztoragarriagoa izango zela espezie-tipo ezberdin bat ezartzea baino (*A. penninervis*), eta espezie kopuru handi honek *Acacia* izaten jarraitzea ahalbidetu zuen; honen ondorioz, Afrikako bi leinuek *Vachellia* eta *Senegalia* izena hartu zuten, eta Mundu Berriko bi leinuek *Acaciella* eta *Mariosousa* izena hartu zuten. Hau ofizialki onartua izan zen, baina Afrikako eta beste toki batzuetako botanikari asko ez ziren ados egon beharrezkoa zela esatean.

Hainbat espezie sartu ditu gizakiak munduko leku askotan eta bi milioi hektarea landaketa komertzial ezarri dira. Talde heterogeneoa nabarmen aldatzen da habitatari dagokionez, estera formako azpizuhaitzetatik basoetako adaburuetako zuhaitzetaraino. Kontuan hartu Ipar Amerikako jatorria duen eta Euskal Herrian oso hedaturik dagoen sasiakazia beste genero batekoa dela: *Robinia*

## Erreferentziak 
## Kanpo estekak
Produktu-aukera

thumb|300px|Bitxi dendetan **produktu-aukera** sakona da, produktu-mota bakoitzean bezeroari aukera anitz eskaintzen zaiolako.

Marketinean, **produktu-aukera** denda edo beste saltegi batek bezeroei eskaintzen dizkien produktu edo zerbitzuen multzoa da. Negozio-mota zein den, produktu-aukeraren ezaugarriak ezberdinak izaten dira: produktu-familia anitz eta familia bakoitzaren baitan produktu anitz eskaintzen direnean, aukera *zabala* eta *sakona* da, hipermerkatuetan gertatzen den bezala; elikagai-denda txikiek aukera zabala eta sakontasun txikikoa izaten dute, produktu familia bakoitzean erreferentzia gutxi izaten dutelako; azkenik, denda berezituek aukera estua eta sakona dute, produktu-sail bakarra eskaini baina horren baitan eskaintza zabala izaten dutelako (liburudendak, esaterako).

Produktu-aukeran dauden erreferentzia edo produktu zehatz guztiak sail zenbaitetan banatu ohi dira establezimenduan, hala nola, departamendu, sekzio eta familia zenbaitetan, deagregazio-maila zein den, ezaugarri komunak dituzten produktuak bilduz. Produktu-aukeraren antolaketa eta kokapena aztertzen duen jakintza-arloak merchandising du izena.

## Ikus, gainera 
* Produktu-lerro

## Kanpo estekak
Zauritutako gizona

***Zauritutako gizona*** (frantsesez ''L'Homme blessé'') Gustave Courbetek 1844 eta 1854 bitartean margotutako auto-erretratua da. Parisko Orsay museoan dago egun oihal gaineko olio-pintura hau.

## Kanpo estekak 
* Orsay museoaren orrialdea margolan honi buruz
Gama (argipena)

**Gama** hitzak adiera hauek ditu:

* Gama, marketinean, enpresa batek eskaintzen duen produktu-familia bat da, bere baitan ezaugarri komunak dituzten produktuak biltzen dituena.
* *Gama*, Koreako palankin mota.
* Gama, abizena. Zehatzago:
** Vasco de Gama, portugaldar esploratzailea.
* Gama, Kantabriako Bárcena de Cicero udalerriko herria.
* Gama, Brasilgo Barruti Federaleko administrazio eskualdea.

## Ikus, gainera 
* Gamma
Banco Financiero y de Ahorros

**Banco Financiero y de Ahorros S.A.** 2011ko urtarrilaren 1ean martxan jarri zen banku espainiarra da. Caja Madrid, Bancaixa, Caja de Canarias, Caja de Avila, Caixa Laietana, Caja Segovia eta Caja Rioja aurrezki kutxen bat egitearen ondorioz sortu zen. Banketxeak erabilitako izen komertziala Bankia da.

2010eko datuen arabera bankuak 339.020 milioi euroko aktiboak zituen, eta Espainiako bankurik handienen artean dago.

Bankua 2011n burtsara ateratzea espero da.

## Partaidetza 
* Caja Madrid
* Bancaja
* Caja de Canarias
* Caja de Avila
* Caixa Laietana
* Caja Segovia
* Caja Rioja

## Ikus, gainera 
* Bankia
* Banku Berregituraketa Ordenaturako Funtsa

## Kanpo estekak 
*  Banco Financieroren webgunea.
Pablo Villamar

**Pablo Villamar Díaz** (Narón, 1961eko abenduaren 20a) politikari galiziarra da, Bloque Nacionalista Galego taldekoa eta A Coruñako Aldundiko bize-presidente.
Kemi-Tornio (argipena)

**Kemi-Tornio** hauetako bat izan daiteke:
* Kemi-Tornio, izen bereko azpieskualdean dagoen zientzia aplikatuen unibertsitatea.
* Kemi-Tornio edo Itsas Lappi, Finlandia eta Suedia artean dagoen eskualde ekonomikoa.
* Kemi-Tornio, Keminmaa udalerrian dagoen aireportua.
* Kemi-Tornio, Lappi eskualde finlandiarraren itsasaldean dagoen azpieskualdea.
Centre-du-Québec

[thumb|270px|[Bécancour, **Centre-du-Québec**.]]
**﻿Centre-du-Québec** ("Quebeceko erdialdea") Quebeceko eskualde administratiboa da. 17 kodea erabiltzen da eskualde hau identifikatzeko eta hiri nagusia Drummondville da.

## Geografia 
San Laurendi ibaiaren hegoaldean kokatuta dago, Quebec Hiria eta Montrealen arteko erdibidean; hori dela eta hainbeste errepide eta autobide eskualdean zehar pasatzen dira. Aspalditik "Bois-Francs" izenez ezagutzen den eremua da eta Apalatxeetako lehen muinoak ere beren mugen barruan daude, hego-ekialdean. San Laurendira doazen ibaiadar inportante batzuek beren lurrak zeharkatzen dituzte: Saint-François, Nicolet eta Bécancour ibaiak.

L'Erable, Arthabaska eta Drummond MRCak Cantons-de-l'Est historikoen barnean sartu ohi dira baina administratiboki Estrietik kanpo daude.

### Mugakideak 
* San Laurendiz beste aldera Mauricie.
* Hego-mendebaldean Montérégie.
* Hego-ekialdean Estrie.
* Ekialdean Chaudière-Appalaches.

## Historia 
1966an eskualde administratiboak osatu zirenetik 1987 arte "Trois-Rivières" izena zeraman eskualde handiagoaren barruan zegoen, hiri honetan zentratuta San Laurendiren bi ibarretako lurrak hartzen zituena. 1987ko abenduaren 22an izena aldatu eta "Mauricie–Bois-Francs" izendapena ezarri zioten, ibaiaren alde bakoitza aipatuta geratzen zelarik.

1997ko uztailaren 30ean, ordea, eskualde hori desagertu zen eta bere lurrek Mauricie eta **Centre-du-Québec** osatu dituzte. Beraz, Quebeceko eskualde administratiborik gazteena da.

## Demografia 
* Biztanleria: 226.856 (2005)
* Azalera: 6.921 km²
* Biztanle dentsitatea: 32,8 hab./km²
* Jaiotze tasa: 9,7 ‰ (2005)
* Heriotza-tasa: 7,9 ‰ (2005)

### Hizkuntzak 
Historikoki komunitate ingeles hiztun batzuk (leialistak edota eskoziar, irlandar...jatorrikoak) bertan plantatu ziren, batez ere Cantons-de l'Est historikoen barnean edo auzolurretan; hala ere gaur egun eskualdea oso ehuneko handian frantses hiztuna da: 2006an %79,3k hizkuntza hori baino ez zekiten, %20,3k frantsesa eta ingelesa eta kopuru anekdotikoak ziren ingelesa edota beste hizkuntzen bat baino ez zekitenak.

### Jatorriko herriak 
Europar jatorriko gehiengo zabalaren erdian, eskualde honetan jatorriko herrien ordezkaritza gorde da: abenaki herriari aitortzen zaizkion bi komunitate daude,Odanak eta Wôlinak.

## Banaketa administratiboa 
[thumb|280px|Eskualdeko 5 [MRCak.]]
Eskualdeak 5 "Eskualdeko konderriko udalerri" (MRC) eta 80 udalerri ditu. MRCak eta beren hiriburuak:
* Arthabaska: Victoriaville.
* Bécancour: Bécancour.
* Drummond: Drummondville.
* L'Érable: Plessisville.
* Nicolet-Yamaska: Nicolet.

### MRCetatik kanpoko komunitate autoktonoak 
* Odanak.
* Wôlinak.

## Erreferentziak 
## Ikus, gainera 
* Mauricie
* Estrie
* San Laurendi ibaia

## Kanpo estekak 
*  Centre-du-Québeceko ataria.
*  Informazio turistikoa.
*  *Conférence régionale des élu(e)s* eskualdeko hautetsien konferentzia.
*  Eskualdea Quebeceko estatistika institutuan.
Lerro (argipena)

**Lerro** hitzak bata bestearen segidan dauden elementu multzo bat adierazteaz gainera beste hainbat adiera ditu:

* geometrian, **lerroa** puntuz osaturiko segida jarraitua da, kurba edo lerro zuzen izan daitekeena;
* olerkigintzan, **lerro** edo bertsoa;
* errepide bateko **lerroa**;
* **produktu-lerroa**, enpresa batek merkaturatzen duen produktu-multzo bat, ezaugarri komunekin;
* informatika, **lerro-jauzia**, lerroz aldatzeko agindua;
* **lerro-doikuntza**, puntu mutzo bati lerro bat doitu edo egokitzeko metodoa;

## Ikus, gainera
* astronomian, lerrokatzea fenomeno astronomiko bisual bat da.
Herria eta hizkuntza

**Herria eta hizkuntza** Xalbador bertsolariaren bertso sorta bat da. Bere gaia euskara, euskaldunak eta Euskal Herriaren egoera da. Bertso hauen bertsiorik ezagun edo entzunena Mikel Laboak abestutakoa da. Xalbadorrek abestutako abesti originala ere Youtuben dago.

Ni ez naiz Mikel Laboa komikian 99. orrialdean keinu bat egiten zaio abesti honi: "Hago lasai haurra." "Herria duk gorputza, hizkuntza bihotza".

Fitxategi:Campeonato de bertsolaris celebrado en el frontón Anoeta (4 de 17) - Fondo Marín-Kutxa Fototeka.jpg|Xalbador
Fitxategi:Mikel Laboa GureGipuzkoa 1005806.jpg|Mikel Laboa

Fitxategi:Atopia RPG - Elkarrizketa irratian.jpg|Hizkuntza da...
Fitxategi:CG Heart.gif|... bihotza.
Fitxategi:Surface anatomy of the heart.svg|Herria da gorputza

## Hitzak 
## Abestia entzungai 
* Mikel Laboaren *Herria eta hizkuntza* bertsoen bertsioa entzungai 

## Erreferentziak 
## Kanpo estekak 
* Xalbadorren *Herria eta hizkuntza* bertsoen hitzak irakurgai
Funtzio inplizitu

**Funtzio inplizitua** *y* deitu ohi den aldagaia bakanduta ez dagoen funtzioari deritzo, *F(x,y)=0* moduan adieraz daitekeena, *y=f(x)* motako **funtzio esplizituetan** ez bezala. Funtzio inplizituetan, aldagai baten balioa beste aldagaiak hartzen duen balioaren mendean dago: beste aldagai horri balio zehatz bat emanez, kalkulatu nahi den aldagaiaren balioa ekuazio bat askatuz eskuratzen da.

Funtzio inplizituak *y* aldagaia bakantzea zaila den egoeretan erabili ohi da. Bestalde, modu inplizituan aldagai baten deribatua besteekiko kalkulatzea errazagoa da kasu batzuetan. Funtzio inplizituak, ordea, funtzioaren existentziari buruzko arazoak planteatzen ditu, funtzio inplizitu batean *x* balio bakoitzari *y* balio zenbait baitagozkio batzuetan eta funtzio baten existentziarako baldintza bat (*x* bakoitzari *y* bakarra dagokio hausten da horrela.

## Adibide bat 
x-y^2=0\, adierazpenak funtzio inplizitu bat da. Funtzioak ematen dituen puntuak aldagai bati balio zehatzak esleituz eta sortzen den ekuazio ebatziz, beste aldagairako, kalkulatzen dira: adibidez, *y=2* balioa esleituz, *x-4=0* ekuazioa eskuratzen da eta hortik *x=4*. Funtzio esplizitu moduan adierazteko, *y* aldagaia bakandu soilik egin behar da:

::y=\pm\sqrt{x}

Emaitza hau, ordea, ez da funtzio bat zentzu hertsian, *x* balio bati bi *y* baitagozkio: \pm\sqrt{x}.

Hala ere, \frac{dy}{dx} deribatuak eman daitezke, deribazio inplizituaren teknikak erabiliz.

## Kanpo estekak
Garrano zaldi

**Garrano zaldia**, (), (), Galizia eta Portugal arteko mugako mendietako bertako aspaldiko zaldi arraza bat da. Tamaina zein gainontzeko ezaugarriengatik garrano zaldia ponien sailkapen taldean kokatzen da.

Garranoak Piriniar eta kanbariar poni izeneko zaldi taldean sartzen dira. Bertan euskal pottoka eta nafar behoka, asturkoia, zaldi montxinoa, Ordunteko behorra, Landetako ponia, Merensgo zaldia eta Galiziar ponia kokatzen dira, egun desagertutako beste hainbat poni arrazekin batera.

Zaldi txiki hauek baserriko lan ezberdinetarako erabiltzen omen ziren.

## Arrazaren historia 
Antza garai batean zaldi mota honen banaketa eremuak Portugaleko iparralde ososa zein Galiziako hegoaldea hartzen zuen.

## Ezaugarriak 
* Kolore gaztain iluna dauka.
* Zurda luze eta naroak.
* Belarri txiki eta mugikorrak
* Hanka txiki baina indartsuak.
* Altuera soin gurutzera 145 eta 150 zentimetro artean eta pisua 190 Kg.

## Banaketa 
Arraza bereziki Galiziako Minho eta Portugaleko Trás-os-Montes Garaia eskualdetan hedatzen da. Esate baterako Baixa Limia-Serra do Xuresko Parke Naturalean, egoera erdi basatian. Baita Serra de Arga eta Serra da Cabreira aldean.

## Erreferentziak 
## Kanpoko loturak 
*  Garrano do Gerês
*  Padrão da Raça Garrana

## Argazki galeria 

Irudi:Garrano do Gerês.jpg
Irudi:Garrano-02-2.jpg
Irudi:Garrano.jpg 

## Kanpo estekak
India portugesa

**India portugesa** (portugesez: *Índia Portuguesa* edo *Estado da Índia*) Portugalek Indian zituen kolonien multzoa izan zen.

1505ean, Vasco da Gamak Indiarako ibilbidea aurkitu eta sei urte geroago, erregeak lehendabiziko erregeorde, Francisco de Almeida, izendatu eta Kochi okupatu zuten. 1752 arte, *Estado da Índia*k Indiako ozeanoan Portugalek zituen kolonia guztiak batu zituen, hegoaldeko Afrikatik hego-ekialdeko Asiaraino. 1752an Mozambike eta 1844an Malabar (Macau, Solor eta Timor barnean zituena) kolonia independente bilakatu ziren.

1947an Indiak independentzia lortu zuenerako, Portugalek mendebaldeko kostaldean oraindik enklabe batzuk mantendu zituen: Goa, Daman (*Damão*), Diu eta Dadra eta Nagar Haveli. Portugalek 1954an bi eta 1961ean beste hiru galdu zituen (nahiz eta 1975eko Krabelinen Iraultzara arte onartu ez).

## Kanpo estekak
Maratha Inperioa

**Maratha Inperioa** (maratheraz: मराठा साम्राज्य *Marāṭhā Sāmrājya*) edo **Maratha Konfederazioa** 1674 eta 1818 artean Indian izandako inperioa izan zen. Bere une gorenean hegoaldeko Asiako inperiorik nagusiena izan zen, 2,8 milioi km² azalera izanik. Shivaji Bhosalek inperioa sortu eta bermatu zuen, Raigaden hiriburua eratu eta Mogolak borrokatu zuena. Mogolekin 27 urteko gerra izan zuen, 1681 eta 1707 artekoa, Indiako historian luzeena izan zena. Konfederazioak *Shiva sutra* eta *Ganimi Kava* gerrilla taktikei esker bera baino indartsuagoa zen etsai bat menderatzea lortu zuten.

## Erregeen zerrenda 
* Chhatrapati Shivaji Maharaj (1630–1680)
* Chhatrapati Sambhaji (1657–1689)
* Chhatrapati Rajaram (1670–1700)
* Maharani Tarabai (1675–1761)
* Chhatrapati Shahu (1682–1749)
* Chhatrapati Ramaraja

;Kolhapur:
* Tarabai erregina (1675–1761)
* Chhatrapati Sambhaji
* Chhatrapati Shahu IV.a

## Peshwa edo Lehen Ministroen zerrenda 
* Sonopant Dabir (1640–1652)
* Shyampant Kulkarni-Ranzekar (1652–1657)
* Moropant Trimbak Pingle (1657–1683)
* Moreshwar Pingale (1683–1689)
* RamchandraPant Amatya (1689–1708)
* Bahiroji Pingale (1708–1711)
* Parshuram Tribak Kulkarni (1711–1713)
* Balaji Vishwanath (1713–1720)
* Peshwa Bajirao I.a (1720–1740)
* Balaji Bajirao (1740-1761)
* Madhavrao Peshwa (1761-1772)
* Narayanrao Bajirao (1772-1773)
* Raghunathrao (1773–1774)
* Sawai Madhava Rao II.a Narayan (1774-1795)
* Chimnajee Madhavarao (1796)
* Baji Rao II.a (1796-1818)
* Amritrao (1802–1803)
* Nana Sahib (1857–1858)

## Erreferentziak 
## Kanpo estekak
El Raval

**El Raval** (iraganean **Txinatar Auzoa** izenaz ezaguna) Kataluniako Bartzelona hiriburuko Ciutat Vella barrutia osatzen duten lau auzoetako bat da. 2005. urtean 46.322 biztanle zituen.

El Raval auzoaren jatorria XIV. mendearen erdialdera Petri IV.a Aragoikoa erregeak etxebizitzaz betetzen hasi zen eremua babestu asmoz harresitutako gerriko berri bat eraikitzea agindu zueneko garaian kokatu behar da. Izatez, eremu hau itxitzeko asmo nagusia hiritarrak elikatzen zituen baratza eremu batetarako sarbidea izatean ere oinarritzen zen.

Itxitura berri honekin aurretik zirkulazio ardatz nagusien alboan eraikitako (Carme kalea, Hospital kalea, Tallers kalea eta Sant Pau kalea) erlijio eta aterpetxe izaerako hainbat eraikin berri ere barne hartzen ziren.

XVI. mendetik aurrera, behin Kontrarreforma ezarri ondoren, auzoa bere luzeran La Rambla pasealekuan zehar hedatu eta erlijio ordenen gogoko kokaleku bilakatu zen. Honela bada, bertan komentu eta serorategi ugari eraiki ziren (Jesusen Konpainiarena Belengo elizaren inguruan, Trinitarioak, Karmelitak...), hauek XIX. mendearen erdialderarte iraun zutelarik, orduan, ein batean Espainiar desamortizazioren ondorioz desagertu, eta La Boqueria eta El Liceu antzokiaren hornigai edo ekipamenduak gordetzeko eremu edo kokaleku aske bilakatu ziren.

## Auzotar ezagunak 
* Manuel Vázquez Montalbán
* Terenci Moix
* Maruja Torres
* Peret
* Jean Genet
* Carmen de Mairena

## Iruditegia 

Fitxategi:El_gato_de_Raval.jpg|El Ravaleko *katua*, Fernando Boteroren lana, haur egun Rambla del Raval pasealekuan kokatzen da, baina aurretik Bartzelonako leku ezberdinetan kokatuta egon da.
Fitxategi:Raval - Carrer de l'Hospital.JPG|L'Hospital kalea. Eskuinaldean, Santa Creu ospitalea.

## Kanpo estekak 
* El Raval auzoa Bartzelonako udal webgunean
Marathera

**Marathera** (मराठी '''') marathi herriak mendebaldeko eta erdialdeko Indian mintzatzen duen indoariar hizkuntza da, Maharashtra estatuan ofiziala. Guztira 90 milioi hiztun ditu eta munduan, hamabortzgarrena eta dialekto nagusiak marathera batua eta warhadi marathera dira. Badaude beste azpidialekto batzuk halaber: ahirani, dangi, samavedi, khandeshi eta chitpavani marathera. Marathera batuaren ezaugarri nagusia bokal sudurkaririk ez izatea da.

## Erreferentziak 
## Kanpo estekak
Inpronta

eskuinera|225px|thumb|Txita jaioberriak beren amari jarraituz

Etologian **inpronta** (**imprinting**, ingelesez) hegaztiek eta ugaztunek jaio bezain laster duten ikasketa-prozesu bati deritzo, etapa labur bati dagokiona, lehenengo aldiz eta ezustekoan Konrad Lorenz-ek antzarengan ikusi zuena. Lorenz ohartu zen antzarakume batek, jaio eta segituan, bere amatzat hartzen zuela mugitzen zen eta soinuak emititzen zizkion lehenengo izakia (edo objektua). Ikerlari austriarrak ahate edo antzaren jatorrizko ama beste izaki batez trukatu zuen txitak jaiotzerakoan, eta txitak ordezko amari jarraitzen zitzaizkiola antzeman zuen.

Hegaztiengan, ikusitako eta entzundako lehenengo izaki horrek, amatzat hartzen denak, erakarpen oso handia izango du beti jaioberriarentzat. *Inpronta* edo eragin sakona utziko du betiko.

K. Lorenz-ek agerian utzi zuen inprontak funtsezko zeregina betetzen duela kumeen eta gurasoen arteko lotura afektiboak ezartzeko orduan. Fenomeno horretan, bestalde, senak eta ikaskuntzak, biek ala biek, parte hartzen dute.

## Kanpo estekak
Produktu-lerro

Marketinean, **produktu-lerroa** edo **gama** enpresa batek bezeroei eskaintzen dien produktu-sorta bat da, ezaugarri homogeneoak dituena baina bezeroari aukera ezberdinak eskaintzen dizkiona. Adibidez, olio berezi batez egindako kosmetiko-lerro batean, eskutarako kremak, makilaje-produktuak, eguzkitarako kremak eta abar eskaini daitezke. Produktu-lerroa kolore, prezio, tamaina eta ezaugarri tekniko berezietan oinarritzen da gehienetan. Enpresa batek produktu-lerro zenbait ere eskaini ditzake. Gama baten eraketak helburu zenbait ditu: gama murriztuz kostuen gutxitzea lor daiteke, eskala-ekonomiak erabiliz; fidelizazioa eta segmentazioa, gama zabala eskaintzen denean; produktuaren bizitza-ziklora egokitzea, produktuaren bizitza agortu aurretik aldaera berriak merkaturatuz, eta abar.

## Ikus, gainera 
* Produktu-aukera

## Kanpo estekak
Sheffield Football Club

**Sheffield Football Club** Ingalaterrako Sheffield hiriko futbol talde bat da. Bere ezizenak *The Club* edo *The Ancients* dira ("Taldea" edo "Antzinakoak"), nonbait ospetsua baldin bada, gaur egun oraindik martxan jarraitzen duen munduko futbol talderik zaharrena izateagatik baita: 1857ko urriaren 24an sortu baitzen. Bestalde, munduko futbol derbyrik aintzinakoena ere jokatu ohi du, hain zuzen ere, munduko bigarren futbol talderik zaharrena den Hallam Football Club taldearen aurka.

Berez eta nahiz eta hiri berdinekoak izan, talde honek ez du askoz ere indartsuagoak diren Sheffield United F.C. eta Sheffield Wednesday F.C. taldeekin loturarik. Bere aintzinakotasuna alde batean utzirik, Sheffield hiriko jatorrizko talde honek bere kultur ondarea eta zaletu gutxi batzuen elkarlanari esker bizirautea lortu du.

## Iruditegia 

Irudi:Sheffield FC 1857.jpg|Sheffield F.C taldea 1857an.

## Kanpo estekak 
* Sheffield F.C futbol taldearen webgunea
2011ko Bahraingo protestaldia

**2011ko Bahraingo iraultza** Persiar golkoko Bahrain herrialdean gertaturiko herri matxinadak izan ziren. 2010-2011ko Ipar Afrika eta Ekialde Hurbileko matxinaden barnean hedatu ziren. Hasiera batean, xiitentzat berdintasuna eta askatasun politikoa eskatzeko protestaldiak izan ziren. eta geroago hedatu ziren Bahraingo Erregearen dimisioa eskatzeko. Otsailaren 17an hildakoak egon ziren manifestaldi batean Manaman. Protestaldiak Manamako Perlaren Enparantzan zentratu ziren eta bertan instalatu zuten kanpamentua.

## Erreferentziak 
## Ikus, gainera 
* Arabiar Udaberria

## Kanpo estekak
Deribatu (finantza)

Finantzan, **deribatua** bi aldeen arteko transakzio finantzarioa da, gaur hitzartu eta zehazten diren terminoetan etorkizuneko data jakin batean burutuko dena. Beste definizio bati jarraiki, bi aldeen arteko kontratu bat da, azpiko aktibo izeneko ondasun baten geroko prezioan edo balioan oinarrituta (bertatik *deribatuta*, alegia) egun balio bat duena. Hasiera batean deribatuak finantza-eragiketen arriskua kontrolatzeko erabili baziren ere, egun espekulazio tresna moduan erabiltzen dira maiz, azpiko aktiboa erreferentzia moduan soilik erabiliz. Finantza-produktu deribatuen artean *forward* kontratuak, finantza-gerokoak eta opzioak daude besteak beste, baina oro har ondasun bat geroko data batean prezio zehatz batean saltzeko konpromisoa hartzen den kontratuak dira: data horretan prezioa altuagoa bada, saltzeko konpromisoa hartu duenak galera izango du, ondasun hori prezio altuan erosi eta hitzartutako prezio baxuagoan saldu beharko baitu; maiz transakzio fisikoa burutu ordez, saltzeko konpromisoa hartu zuenak galera hori zuzenean ordainduko dio erosteko konpromisoa hartu zuen eragileari eta horrela zorra kito egiten da; aitzitik, geroko prezioa hitzartutakoa baino baxuagoa bada, galera izango duena erosteko konpromisoa hartu zuena izango da.

Aldi berean, deribatuek balio bat ere badute eta saldu eta erosi egin daitezke finantza merkatuetan.

## Erreferentziak 
## Kanpo estekak
Maribel Verdú

**María Isabel "Maribel" Verdú Rollán** (1970eko urriaren 2a, Madril) espainiar aktorea da, zineman, antzerkian eta telebistan aritutakoa.

## Filmografia 
## Antzerkia 
* *Un Dios salvaje* (2008) (Tamzin Townsend); Aitana Sánchez-Gijón, Pere Ponce eta Antonio Molero aktoreekin batera.
* *Por amor al arte* (2003)
* *Te quiero muñeca* (2000)
* *Las amistades peligrosas* (2001), Toni Cantó eta Amparo Larrañaga aktoreekin batera.
* *Después de la lluvia* (1996)
* *Juego de Damas* (1992)
* *Miles Gloriosus* (1991)

## Kanpo estekak 
* Maribel Verdú aktorearen IMDBko fitxa ikusgai
Kataluniako Liburutegia

**Kataluniako Liburutegia** (katalanez *Biblioteca de Catalunya*) Kataluniako Bartzelona hiriburuko El Raval auzoan dagoen liburutegi bat da. Institut d'Estudis Catalans erakundeak 1907an sortu zuen. 1914ean, Kataluniako Mankomunitatearen garaian, Kataluniako Generalitatearen Jauregian irekia izan zen.

1931an Bartzelona Santa Creu ospitalera lekualdatu zen, hau Bartzelonako Udalaren jabegoko multzo bat da. Gaur egun, liburutegiak guztira 8.820 m²-ko azalera du eta gutxi gorabehera 3 milioi liburu ditu. Egoitza nagusiaz gain, beste eraikin edo ordezkaritza batzuk ere baditu, bai Bartzelonan bertan, zein L'Hospitalet de Llobregat udalerrian ere.

Beharbada liburutegi honetan gordetzen diren idazlanen artean ospetsuena *Organyako homiliak* dira, katalanez idatzitako testu zaharrenak direlarik.

## Iruditegia 

Irudi:Biblioteca de Catalunya - Sala interior.JPG|Ekialdeko nabea.
Irudi:Biblioteca de Catalunya - Nau de tramuntana.JPG|Aintzinako erizaindegia.

## Kanpo estekak 
* Kataluniako Liburutegiaren webgunea
Hipoteka

start=0|thumbtime=43|thumb|Nola funtzionatzen du **hipoteka** batek?
**Hipoteka** bat epe luzerako mailegu bat da. Pertsona juridiko batek jabetza bat, gehienetan etxe bat, erosteko erabiltzen den kontratu bat da. Jabetza maileguaren berme gisa erabiltzen da. Horrek esan nahi du mailegu-hartzaileak adostutako kuota ordaintzen ez badu, hartzekodunak jabetza har dezakeela mailegatutako dirua berreskuratzeko.

Hipotekak XXI. mende hasierako Depresio Handiaren jatorrian daude, bankuek gehiegizko maileguak eman zituztenean gehiegiz baloraturik zeuden etxebizitzak erosteko.

## Kalkulua 
[thumb|[Euribor|Euriborraren eboluzioa.]]
Europan Euribor izeneko sistema erabili ohi da hipotekak kalkulatzeko, horren gaineko kopuru bat ezarriz interes tasa gisa. Kasu horretan **interes-tasa aldakorra** dela esango da. Interes-tasa ez bada aldatzen Euriborrarekin eta beti mantentzen bada finko, **interes-tasa finko** deitzen zaio.

## Erreferentziak 
## Ikus, gainera 
* Zor
* Interes tasa
* Euribor

## Kanpo estekak
Kadafi (argipena)

**Kadafi** arabiar abizena pertsonaia hauek dute:

* Muammar al Kadafi, 1969tik 2011 arte Libiako agintari nagusia izan zena;
* Saif al Islam Muammar al Kadafi, aurrekoaren semea;
* Al Saadi al Kadafi, lehenengoaren semea, futbolaria izateagatik ere ezaguna.

* Juan Carlos Iglesias Chouzas Etakidea, 'Gadafi' ezizena duena.
Pablo Carbonell

**Pablo Carbonell** (1962ko uztailaren 28a, Cádiz, Andaluzia) espainiar abeslari, umorista, nahiz antzerki, telebista eta zinemako aktore bat da.

1980ko hamarkadaren hasieran Madrilen Pedro Reyes aktorearekin batera umore bikote bat sortu zuten. RTVEko*La Bola de Cristal* saioan ere parte hartu zuen. 1985an *Los toreros muertos* musika taldea osatu zuen, bestalde, El Gran Wyoming umorista eta aktorearekin batera hainbat telebista saioetan ere parte hartu izan ohi du: *La noche se mueve*, *El peor programa de la semana*, edota *Caiga Quien Caiga* saio ezagunean ere bai.
Pedro Reyes

**Pedro Reyes** (Tanger, Marokoren iparraldea, 1961eko maiatzaren 8a - Valentzia, 2015eko martxoaren 25a) espainiar umorista, idazle nahiz telebista eta zinemako aktorea izan zen. Bere familia jatorriz Huelva hirikoa zen eta han igaro zuen haurtzaroa.

Hamabi urte zituenetik idatzi zuen, eta jarduera hori antzezpenarekin batera burutu ohi zuen. 18 urte zituela *Centuria* antzerki taldea sortu eta handik gutxira Pablo Carbonell aktorearekin batera *Pedro y Pablo* antzezpen bikotea sortu zuen. Bakarrean ere antzeztu zuen, eta gehienbat bere umore absurduagatik zen ezaguna.

## Telebista 
* La Bola de Cristal (1984-1988)
* Pero ¿esto qué es? (1989-1990)
* No te rías, que es peor (1990-1992)
* ¡Hola Raffaella! (1992-1994)
* Uno para todas (1995)
* Makinavaja (1995)
* Sonría, por favor (1996)
* De los buenos, el mejor (1996)
* Abierto 24 horas (2000-2001)
* Plan C (2005)
* La azotea de Wyoming (2005)
* Los hombres de Paco (2005)
* Mira quién baila 3ª ed. (2006), lehiakidea
* Buenafuente (2008-2009)

## Filmografia 
* Los invitados – 1986
* El año de las luces – 1986
* Blancos ser buenos – 1987
* Pasodoble – 1988
* Ni se te ocurra – 1990
* Makinavaja, el último choriso – 1992
* Semos peligrosos (uséase Makinavaja 2) – 1993
* La duquesa roja – 1996
* Ja me maaten – 2000
* Ángeles de negro – 2002
* Atraco a las tres y media – 2002
* Atún y chocolate – 2004
* La crisis carnívora – 2006

## Antzerkia 
* *Desnudos en la cocina* - 2006
* *La curva de la felicidad* - 2006
* *El cielo es infinito pero un poco estrecho* - 2010
* *Full de Reyes y Reina* - 2010

## Kanpo estekak 
* Pedro Reyesen webgunea
Trivium

***Trivium*** (latinezko *tri*, hirukoitza; eta *via*, bidea), Erdi Aroan irakasten ziren oinarrizko hiru irakasgaien multzoa da, gramatika, logika eta erretorika hain zuzen. *Trivium* izenekoaren ondoren, *quadrivium* hezkuntzari ekiten zitzaion, gaztearen heziketa betetzeko.
Leize (argipena)

**Leize** hitzak esanahi zenbait ditu:

* **leize** edo haitzuloa, zulo sistema naturala;
* *Leizea*, Pío Barojaren ipuina.
The Irish Times

**The Irish Times** Irlandako Dublin hiriburuan egunero argitaratu ohi den egunkari bat da. Irish Independent egunkariaren lehiakide zuzena da. 1859ko martxoaren 30an sortu zen. Gaur egungo zuzendaria edo argitaratzaile nagusia Geraldine Kennedy da, honek 2002an aurretik postu hortan zegoen Conor Brady ordezkatu zuen. Egunero-egunero kaleratzen da, igandeak izan ezik, 2009. urtean eguneko 106.926 ale inguru saldu ohi zituen.

Bere jatorria irlandar nazionalismo protestantean dago, baina azken bi hamarkadetan eta jabe berriak izanik, unionismoaren bozeramailea bilakatu da. Halere, gaur egun ez da egunkari unionistatzat jotzen, aldiz bai liberala.

## Zutabegile ospetsuak 
* Garret FitzGerald
* Flann O'Brien
* Maeve Binchy

## Kanpo estekak 
* The Irish Times egunkariaren webgunea
Irish Independent

**The Irish Independent** Irlandako Dublin hiriburuan argitaratu ohi den egunkari bat da. Irlandako egunkaririk salduena da, egunero 580.00 ale inguru saldu ohi dituelarik. The Irish Times egunkariaren lehiakide zuzena ere bada.Egunero-egunero argitaratzen da, igandetan izan ezik. 1905an sortu zen.

## Foinse 
2009ko azaroaren 18tik aurrera asteazkenero irlanderaz idatzitako *Foinse* doaineko gehigarriarekin batera kaleratu ohi da.

## Kanpo estekak 
* Irish Independent egunkariaren webgunea
Ahmad Shah Massoud

**Ahmad Shah Massoud** —**Masoud komandantea** eta ezizenez *Panjshirgo Lehoia* ere deitua— (persieraz: احمد شاه مسعود Ahmad Šāh Mas'ūd) (Bazarak, Panjshir probintzia, Afganistan 1953ko irailaren 2a - Takhar probintzia, Afganistan, 2001eko irailaren 9a) afganistango mujahidinen buruzagia eta lider politikoa izan zen. 

## Bizitza 
[thumb|eskuiners|Ahmad Shah Massouden hilobia, [Panjshirren.]]
Sobietarren aurkako gerran garrantzi handiko papera jokatu zuen. Sobietar armada egotzi eta gero, 1990eko hamarkadan, defentsa ministroa izan zen Burhanuddin Rabbaniren gobernuan. Talibanak boterera iritsi zirelarik, haien aurkako oposizio armatua zuzendu zuen, Iparraldeko Aliantzaren buru bilakaturik.

2001eko irailaren 9an, asesinatua izan zen  Takhar probintzian atentatu suizida batean. Atentatugileek, Dahmane Abd El-Sattar eta Bouraoui El-Ouaer tunisiarrek, Belgikako pasaportedun kazetaritzat aurkeztu zuen beren burua eta harengana hurbiltzea lortu zuten. Komandantearekin aurrez aurre egon zirelarik, euren arropetan edo kamera batean ezkutatuta zeuzkaten lehergailuak zartarazi zituzten, eta eztanda horrek bete-betean harrapatu zuen Massoud. Itzultzailea eta bi ekintzaileak ere hil egin ziren leherketaren ondorioz. Hilketa hura 2001eko irailaren 11ko atentatuak baino bi egun lehenago gertatu zen.

## Erreferentziak 
## Kanpo estekak 
*   Pour la mémoire du commandant Massoud
Bernard Bolzano

**Bernard Placidus Johann Nepomuk Bolzano** (Praga, Bohemia (gaurko Txekiar Errepublika), 1781eko urriaren 5a – Praga, 1848ko abenduaren 18a), **Bernard Bolzano**z ezaguna, matematikari, logikari, filosofo eta teologo bohemiarra izan zen. Alemanez idatzi zuen eta ekarpen garrantzitsuak egin zituen matematikari eta ezagutzaren teoriari.

## Biografia 
Filosofo, logikari eta matematikari txekiarra, Pragan jaioa. Apaiztu ondoren, filosofia eta erlijioa irakatsi zituen unibertsitatean, baina 1820an, arrazionalista izatea leporatuta, unibertsitatetik bota zuten, eta bere lanak argitaratzea debekatu zioten.

Bolzanoren jatorrizko lan asko berragertu egin ziren XIX. mendean. Lan horietako bat 1817an argitaratutako txosten hau da: *Teoremaren frogapen analitiko hutsa: edozein bi balioren artean kontrako zeinua duten bi emaitza lortzen baditugu, ekuazioarena den erro erreal bat, gutxienez, aurkituko dugu*.

## Kanpo estekak 
* Biografia
* Bernard Bolzano eta Zientziaren teoria
Ozolloaurrekoa

**Ozolloaurrekoa** Ozollo auzoan dagoen baserri bat da, ziur aski baserririk garrantzitsuena, baina ez auzo bereko Koba Errota baino gehiago.
Bertan, landetxe bat dago eta beste lau zatitan dago banatuta.

## Kanpo estekak
Ali G Indahouse

**Ali G Indahouse** (euskaraz *Ali G Etxen*) 2002ko Mark Mylod ingeles zinema zuzendariaren komedia filma bat da. Sacha Baron Cohen umoristak sortu eta Erresuma Batuan arrakasta itzela izan zuen Ali G fikziozko pertsonaiaren *Da Ali G Show* ikuskizunean oinarritua dago. Bertan, Sacha Baron Cohen, Michael Gambon, Charles Dance, Kellie Bright eta Martin Freeman aktoreek antzeztu zuten.

Filma honi Sacha Baron Cohenek antzeztutako beste umorezko bi filmak jarraitu zioten: *Borat: Cultural Learnings of America for Make Benefit Glorious Nation of Kazakhstan* (2006) eta *Brüno* (2009).

Erresuma Batuko hirietako auzunetan nahiko ohikoa den etorkinen semeen estereotipo edo hiri tribu jakin baten karikatura egin zen. Bitxikeri gisa, Ali G 1988ko Renault Superbost GT Turbo auto tuneatuaren jabea da.

## Argumentua 
2000ko hamarkadaren hasiera, Erresuma Batua. West Staines hiriko John Nike Aisialdi Zentroa arazo ekonomikoen ondorioz diru faltan dago. A Ali Gri (Sacha Baron Cohen) ordurarte zuzentzen egon den boy scouten elkarte altenatiboa kezkatzen du, aisialdi zentro horren barnean baitago. Zentroa nola edo hala salbatuko duela erabaki eta jendearen harreta bereganatzeko asmoz bere burua Stainesko geltokira kateatuko du. Honela hedabideetan agertu eta Erresuma Batuko lehen ministroaren (Michael Gambon) harreta ere bereganatzea lortuko du, politikari handigura honek Stainesko hauteskundeak irabazteko asmoz gazte intelektual baten irudiak lagunduko duela uste baitu, gazte manipulagarri eta tentel hori Ali G dela iruditua dago. Politikariak Alik zentrua salbatzeko modurik onena Gobernurako hauteskundeak irabazten laguntzea dela sinistaraziko dio, eta honela... Ali Gek hitza hartuko dio... eta ekintzetara igaroko da.

## Aktoreak 
* Sacha Baron Cohen: Ali G eta Borat Sagdiyev (Kazakhstango diplomatikoa)
* Michael Gambon: Erresuma Batuko lehen ministroa
* Charles Dance: David Carlton
* Kellie Bright: Julie (Ali Gren neskalaguna)
* Martin Freeman: Ricky C
* Rhona Mitra: Kate Hedges
* Barbara New: Nan
* Ray Panthaki: Hassan B
* Emilio Rivera: Ricky
* Olegar Fedoro: Errusiar ministroa
* Tony Way: Dave

## Erreferentziak 
## Kanpo estekak 
* *Ali G Indahouse* filmaren IMDBko fitxa irakurgai 
* *Ali G Indahouse* filmaren trailer edo iragarkia ikusgai
Camden Town

**Camden Town** Erresuma Batuko Londres hirian dagoen Camden udalerriko auzo bat da. Horretaz gain, bertan kokatzen den izen berdineko metro geltokia ere bada.

Auzo honetan Londres osoko kale merkatu edo azoka bitxi eta herrikoienetako bat kokatzen da, Camden Market. Asteburero mundu osoko txoko ezberdinetatik etorritako turista kopuru andana jaso ohi du, eta bizimodu alternatibo daraman jendearen gune garrantzitsua ere bada. 

Bestalde, auzo hau Punk mugimenduaren sorlekua izateagatik ere ezaguna bada. Halaber, Britpoparen epizentroa izan zen.

## Historia 
Charles Pratt Camdengo I. Earlak ematen dio izena herriari. Aurretik Kentish Town herriaren lurrak ziren baina XVIII mendean Charles Pratt abokatu eta politikari erradikalak eskuratu zuen eta 1791 urtean jauregi bat eraiki zuen. 1816an Regent's Canal ubidea eraiki zen.

XX mendean auzo eskasa izatearen sona zuen baina 1973an Camden Market sortu zen eta honek turismoa erakarri zuen.

## Biztanle ezagunak 
* Charles Dickens (1812-1870), idazlea
* Oliver Heaviside (1850-1925), matematikaria (bertan jaioa)
* Dylan Thomas (1914-1953), poeta
* Gwyneth Paltrow (1972- ), aktorea (etxea du bertan)
* Amy Winehouse (1983-2011), abeslaria

## Iruditegia 

Irudi:Camden markets entrance.JPG|Camden Market.
Irudi:Camden Lock.jpg|Regent's Canal ubidean *Camden Lock* dikeak.
Irudi:Camden town house.JPG|Merkatuko denden iragarkiak.
Irudi:Electric Ballroom punks.jpg|Punkyak Candem Townen.
Irudi:200704-38 - Camden Lock Market.JPG|Camden Market.
Irudi:St Pancras Old Church - geograph.org.uk - 757784.jpg|St Pancras eliza zaharra.

## Kanpo estekak 
* Camden Towngo webgunea 
* Camden Towngo gida
Petrobrasaurus

**Petrobrasaurus** Patagoniako iparraldean aurkitutako dinosauro fosil baten izena da. Sauropodoa petrolio zulaketa baten kariaz agertu zen, 2004an, eta izena zulaketa egiten ari zen enpresarenari zor zaio, Brasilgo *Petrobras*, hain zuzen ere.

Sauropodoa, titanosaurus taldekoa da, Goi Kretazeoan Hego Amerikan nagusi zen dinosauro taldea. 20 metro inguruko luzera zuen, hortz fin eta zorrotz eta, horrelako landarejale batenak izateko, txikiak, hala ere. Hortzak, bizkarrezur zatiak, aldaka eta beste azaldu ziren; ikusgarriena bi femurrak izan ziren, osorik eta elkarren ondoan agertutakoak. Haietako bakoitzaren luzera 1,60 metro da, eta pisua 300en bat kilogramo. Indusketa lanak 2066tik aitzina egin zituzten, Aragoiko Aragosaurus izeneko ikerketa taldearen eta Comahueko (Argentina) Unibertsitatearen artean.

## Erreferentziak
Daniar superliga

[thumb|250px|[BK Frem eta Akademisk BK taldeen arteko partida, 1940an.]]
[thumb|250px|[FC København da garaipen gehien lortu dituen taldea.]]
[thumb|250px|[FC København eta Brøndby IF taldeen arteko partida.]]
[thumb|250px|[FC Nordsjælland 2012ko liga garaipena ospatzen.]]
**Daniar superliga** Danimarkako futbol txapelketa nagusia da. 1991. urtean sortu zen aurrez zegoen *Danimarkako Lehen maila* ordezkatuz, honek Bigarren Mundu Gerra aurretik zeuden Danimarkako hainbat txapelketa ordezkatu zituen bezala. Aurreko ligako hamar talde onenek osatu zuten Superliga berria. Gaur egun 12 taldek hartzen dute parte. Azken bi taldeak Lehen mailara jeisten dira eta talde onenak UEFAko Txapeldunen ligan parte hartzen du.

## Podiuma 
## Palmaresa 
Historian izan diren txapelketa guztiak kontutan hartuta hau da palmaresa:

## Hasierako Txapelketak (1912-1945) 
1912-13 denboraldian txapelketa nazionalak jokatzen hasi zirenetik 1945 arte egon ziren txapelketak.

**Danimarkako Txapelketa**

|valign="top"|
**Liga Txapelketa**

**Gerra garaiko txapelketak**

|}

## Danimarkako Lehen maila (1945-1990) 
1945 eta 1990 artean Danimarkako Futbol Txapelketa nagusia izan zen. Superliga Daniarra sortzearekin batera Bigarren maila izatera pasa zen.

|valign="top"|

|}

## Daniar superliga 
1991. urtean sorturiko Liga. 1995 urterarte Udazkeneko eta Udaberriko sasoietan banatzen zen. Udazkenekoan 10 taldek hartzen zuten parte eta azkenengo biek maila galtzen zuten. Ondoren udaberriko sasoian berriz zerotik hasten ziren zortzi taldeak. 1995-96an Europako gainontzeko ligen antzeko sistema erabiltzea erabaki zen.

### Denboraldiak 
### Palmaresa (1991-2017) 
### Estatistikak 
* **Taldeka:**
** Puntu gehien bildu dituen taldea: FC Midtjyllandek 85 puntu lortu zituen 2017-18 denboraldian.
** Diferentziarik handiena: FC Københavnek 26 puntu atera zizkion Odenseri 2010-11 denboraldian.
** Diferentziarik txikiena: Brøndby IFk eta FC Københavnek berdinduta bukatu zuten 2001-02 denboraldian.
** Partida gehien irabazi: 27 garaipen lortu zituen FC Midtjyllandek 20117-18 denboraldian.
** Partida gutxien galdu: 2 partida galdu zituzten
*** FC Københavnek 2016-17 denboraldian (36 partida)
*** FC Københavnek 2010-11 denboraldian (33 partida)
*** Brøndby IFk 1991an (18 partida).
** Gol gehien sartu: 86 gol sartu zituen FC Københavnek 2018-19 denboraldian.
* **Goleatzaile nagusia:**
** Gol gehien denboraldi batean: 29 gol sartu zituen Robert Skovek (2018-19an).
** Goleatzaile nagusi aldi gehienetan: 3 aldiz Steffen Højer.

## Ikus, gainera 
* Danimarkako Kopa

## Kanpo estekak 
*  Webgune ofiziala
Poitouko astoa

**Poitouko astoa**, Okzitaneraz "ase de Poitou", frantsesez "baudet du Poitou", Frantziako eta Okzitaniako bertako asto arraza bat da. Bere jatorrizko eskualdeak Peitau Charantas zein Landetako ipar aldea dira.

## Ezaugarriak 
Asto hauen ezaugarrien artean beraien ilaia luzea eta soin gurutzeraino altuera handia daude, 150 cm. inguru.

## Arrazaren egoera 
Equus Survival Trust elkartearen arabera, arraza oso egoera larrian dago.

## Erreferentziak 
## Kanpo estekak 
### Liens externes 
*  Arrazaren babes aldeko WEB-a